pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เผย “ตลาดคลองผดุงกรุงเกษม: ตลาดเกษตรเกรดพรีเมี่ยม” สัปดาห์แรกสุดคึกคัก
วันจันทร์ที่ 13 พฤศจิกายน 2560
กระทรวงเกษตรฯ เผย “ตลาดคลองผดุงกรุงเกษม: ตลาดเกษตรเกรดพรีเมี่ยม” สัปดาห์แรกสุดคึกคัก
กระทรวงเกษตรฯ เผย “ตลาดคลองผดุงกรุงเกษม: ตลาดเกษตรเกรดพรีเมี่ยม” สัปดาห์แรกสุดคึกคัก ยอดจําหน่ายพุ่งกว่า 9.2 ล้านบาท
นายสรวิศ ธานีโต โฆษกกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ได้จัดงาน “ตลาดคลองผดุงกรุงเกษม: ตลาดเกษตรเกรดพรีเมี่ยม” ในระหว่างวันที่ 6 - 26 พฤศจิกายน 2560 ณ ตลาดคลองผดุงกรุงเกษม ข้างทําเนียบรัฐบาล เพื่อเป็นแหล่งจําหน่ายสินค้าเกษตรคุณภาพ (Quality Agricuture Products) ทางเลือกใหม่ให้กับผู้บริโภคที่ต้องการสินค้าเกษตรที่มีการคัดสรรมาอย่างพิเศษ เพิ่มช่องทางการตลาดและรายได้ให้แก่เกษตรกร ผู้ประกอบการ ที่ผลิตสินค้าเกษตร สินค้าอุปโภคบริโภคที่ได้คุณภาพมาตรฐาน โดยได้นําสินค้าด้านการเกษตรทั้งผักสด ผลไม้ สินค้าแปรรูปคุณภาพที่ได้มาตรฐานมาจําหน่าย และมีการจัดแสดงผลงานนวัตกรรมด้านการเกษตร โดยมีเป้าหมายที่จะผลักดันให้เป็นตลาดชุมชนสําหรับเกษตรกร ผู้ประกอบการรายย่อย ได้มีแหล่งจําหน่ายสินค้า ตามนโยบายขับเคลื่อนการจัดตั้งและขยายผลตลาดนัดชุมชน 4.0 ตลาดประชารัฐของนายกรัฐมนตรี (พล.อ.ประยุทธ์ จันทร์โอชา) โดยในช่วง 7 วันแรก ได้รับการตอบรับเป็นอย่างดีจากประชาชนผู้บริโภคที่เข้ามาเที่ยวชม ซื้อสินค้าเกษตรคุณภาพกันอย่างคึกคัก
ทั้งนี้ ยอดจําหน่ายสินค้าตลาดคลองผดุงกรุงเกษม “ตลาดเกษตรเกรดพรีเมี่ยม” ระหว่างวันที่ 6 – 12 พฤศจิกายน 2560 รวม 7วันแรก มียอดจําหน่ายสะสมทั้งสิ้น 9,217,628 บาท แบ่งเป็น ยอดจําหน่ายสินค้าสะสม 8,760,144 บาท และยอดการสั่งซื้อสินค้าสะสม 457,484 บาท จํานวนผู้เข้าชมงานสะสม 40,715 คน โดยรายการสินค้าหรือบริการที่มียอดการจําหน่ายสูงสุด 5 อันดับแรก ได้แก่ ร้านวิสาหกิจครอบครัวมีดเลาะตาสับปะรด ร้านเจริญข้าวมันไก่เบตง จังหวัดยะลา ร้านส้มตําไก่ย่างเขาสวนกลาง ร้าน Creative ปลาสวยงาม และร้านตญาบาติก
ด้าน นางสาวดุจเดือน ศศะนาวิน รองปลัดกระทรวงเกษตรและสหกรณ์ กล่าวว่า “ตลาดคลองผดุงกรุงเกษม: ตลาดเกษตรเกรดพรีเมี่ยม” ได้กําหนดธีมงานแบ่งเป็น 3 สัปดาห์ ดังนี้ สัปดาห์ที่ 1 “เกษตรตามรอยเท้าพ่อ” เชื่อมโยงหลักปรัชญาเศรษฐกิจพอเพียง สัปดาห์ที่ 2 “จากรากหญ้าสู่เกษตร-ดิจิทัล” การเชื่อมโยงส่งเสริมและพัฒนานวัตกรรมตลาดสินค้าเกษตรออนไลน์ และ สัปดาห์ที่ 3 “เกษตรรุ่นใหม่ ไทยแลนด์ 4.0” เชื่อมโยงงานพัฒนาเกษตรกรปราดเปรื่อง Smart Farmer และ Young Smart Farmer โดยแบ่งพื้นที่ออกเป็น 9 โซน ประกอบด้วย (1)โซน Young Smart Farmer และแปลงใหญ่ (2) โซน GAP และ Organic (3) โซน Q Food Court (4) โซนผู้ประกอบการ 4.0 (5) โซน Show Case 6. โซนนวัตกรรม(7) โซนไม้ดอกไม้ประดับและเครือข่าย (8) โซนหม่อนไหม แปลงใหญ่ และ (9) โซนข้าวและผลิตภัณฑ์ข้าวครบวงจร รวมทั้งมีพื้นที่จําหน่ายสินค้า 150 บูท มีร้านค้าร่วมจําหน่ายสินค้าราว 300 ร้านค้า หมุนเวียนตลอดทั้ง 3 สัปดาห์ โดยสินค้าที่จัดจําหน่ายจะมีความหลากหลายและโดดเด่นจากกลุ่มเกษตรกรทั่วประเทศ
กระทรวงเกษตรฯ ขอเชิญชวนประชาชนเข้ามาเที่ยว ชม ชิม ช้อป สินค้าเกษตรคุณภาพ หรือ เลือกซื้อสินค้าเป็นของขวัญในช่วงเทศกาลปีใหม่ได้ในงาน “ตลาดคลองผดุงกรุงเกษม : ตลาดเกษตรเกรดพรีเมี่ยม” ระหว่างวันที่ 6-26 พฤศจิกายน 2560 ตั้งแต่เวลา 09.00-19.00 น. ทุกวันไม่เว้นวันหยุดราชการ ณ ตลาดคลองผดุงกรุงเกษม ข้างทําเนียบรัฐบาล
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บีโอไอนำนักธุรกิจไทยดูลู่ทางลงทุนใน สปป. ลาว-กัมพูชา
วันจันทร์ที่ 5 มิถุนายน 2560
บีโอไอนํานักธุรกิจไทยดูลู่ทางลงทุนใน สปป. ลาว-กัมพูชา
บีโอไอนําทัพธุรกิจไทยดูลู่ทางการลงทุนใน สปป. ลาวและกัมพูชา เตรียมหารือนักลงทุนกลุ่มเกษตรและเครื่องจักรกลการเกษตร จัดกิจกรรมจับคู่ธุรกิจ และสํารวจเส้นทางการค้าชายแดน 3 ประเทศต่อยอดการค้าการลงทุน
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยว่าระหว่างวันที่ 13-17 มิถุนายน 2560 บีโอไอจะนําคณะนักลงทุนไทยไปศึกษาโอกาสและลู่ทางการลงทุนในประเทศสปป.ลาวและกัมพูชา ณ เมืองจําปาสัก รัตนคีรี สตึงแสตรง กรอแจะ และเสียมราฐ โดยจะเน้นโอกาสการลงทุน   ในกลุ่มอุตสาหกรรมเกษตร และเกษตรแปรรูป อุตสาหกรรมเครื่องจักรกลการเกษตร
นอกจากนี้ บีโอไอจะนําคณะนักลงทุนไทยเข้าหารือกับนักลงทุนและนักธุรกิจของทั้งสองประเทศ ได้แก่ หอการค้าแขวงจําปาสัก หอการค้าจังหวัดรัตนคีรี และหอการค้าจังหวัดเสียมราฐ และจะได้เข้าร่วมกิจกรรมเจรจาจับคู่ธุรกิจ (Business Matching) ระหว่างคณะนักลงทุนไทย กับหอการค้ากรอแจะ   สตึงแตรง กัมปงจาม มณฑลคิรี และตโบงฆมุม รวมทั้งได้เดินทางไปสํารวจเส้นทางการค้าชายแดน ที่ด่านโอยาดาว (กัมพูชา) – ด่านเลแถ่ง (เวียดนาม) ซึ่งทั้งสองด่านนี้เชื่อมต่อไปยังชุมชนที่ราบสูงภาคกลางของเวียดนาม และภาคตะวันออกของกัมพูชา โดยเส้นทางดังกล่าวจะสามารถเชื่อมโยงการค้า การลงทุน  และการ    ท่องเที่ยวระหว่าง 3 ประเทศ คือ ไทย-กัมพูชา-เวียดนาม ได้เป็นอย่างดี
“การนําคณะนักลงทุนไปสํารวจเส้นทางการค้าและศึกษาโอกาสที่จะเข้าไปทําธุรกิจในอุตสาหกรรมที่ไทยมีศักยภาพนี้ บีโอไอได้ดําเนินการมาอย่างต่อเนื่อง โดยเฉพาะในกลุ่มประเทศ กัมพูชา ลาว เมียนมา และเวียดนาม หรือซีแอลเอ็มวี โดยตลอดปี 2559 มีนักลงทุนให้ความสนใจเดินทางร่วมคณะจํานวน 207 ราย และจากการติดตามผลในช่วงที่ผ่านมา มีผู้ประกอบการไทยที่ร่วมคณะได้ไปลงทุนในกลุ่มประเทศเป้าหมายแล้วจํานวน 89 ราย ส่วนใหญ่เป็นกลุ่มอุตสาหกรรมเกษตรแปรรูป ก่อสร้าง และเครื่องนุ่งห่ม” นายโชคดีกล่าว
สําหรับอุตสาหกรรมเป้าหมายที่นักลงทุนไทยมีศักยภาพเข้าไปดําเนินธุรกิจใน สปป. ลาวและกัมพูชานั้น อยู่ในกลุ่มการเกษตร อาหารแปรรูป สิ่งทอ และเสื้อผ้าสําเร็จรูป ขณะที่การลงทุนของไทยในต่างประเทศในปี 2559 (มกราคม-ธันวาคม) มีโครงการลงทุนของไทยในต่างประเทศจํานวนทั้งสิ้น 112 โครงการ มูลค่าการลงทุนประมาณ 500 ล้านบาท ซึ่งร้อยละ 90.2 เป็นการลงทุนใหม่
ผู้สนใจร่วมกิจกรรมศีกษาโอกาสและลู่ทางการลงทุนในประเทศ สปป.ลาวและกัมพูชา สอบถามข้อมูล  เพิ่มเติมได้ที่เบอร์โทรศัพท์ 02 553 8139 หรือ 083 404 911 อีเมล์ kalyanee@boi.go.th , nantawoot@boi.go.th
****************************************
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชน สืบสานวัฒนธรรม ประเพณีไทย ร่วมใจกฐินปลอดเหล้า
วันจันทร์ที่ 7 ตุลาคม 2562
นายกรัฐมนตรีเชิญชวนประชาชน สืบสานวัฒนธรรม ประเพณีไทย ร่วมใจกฐินปลอดเหล้า
นายกรัฐมนตรีเยี่ยมชมนิทรรศการก่อนการประชุมคณะรัฐมนตรี
วันนี้ (7 ตุลาคม 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการรณรงค์และประชาสัมพันธ์ส่งเสริมเทศกาล "ประเพณี วิถีไทย เนื่องในวันออกพรรษา 2562" นิทรรศการ "วิถีไทย วิถีถิ่น กฐินปลอดเหล้า" และงาน "Digital Thailand Big Bang 2019"
นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะรณรงค์ประชาสัมพันธ์ส่งเสริมเทศกาล ประเพณี วิถีไทย เนื่องในโอกาสวันออกพรรษา ประจําปี 2562 โดยมีกิจกรรม อาทิ สาธิตประเพณีรับบัว ประเพณีตักบาตรเทโว ประเพณีชักพระ ทอดผ้าป่า แข่งเรือยาว งานไหลเรือไฟ และการแสดงทางศิลปวัฒนธรรม พร้อมกิจกรรมสนับสนุนนโยบายการพัฒนาประเทศไทย 4.0 โดยการส่งเสริมพัฒนาอุตสาหกรรมสร้างสรรค์ วัฒนธรรมและบริการ 5 ด้าน ได้แก่ อาหาร ภาพยนตร์ แฟชั่น มวยไทย และเทศกาล ประเพณี มุ่งเน้นให้ประชาชนได้มีส่วนร่วม สร้างรายได้และความภาคภูมิใจในมรดกภูมิปัญญาทางวัฒนธรรมของท้องถิ่นและเพิ่มมูลค่าทางเศรษฐกิจ
จากนั้น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นําคณะประชาสัมพันธ์กิจกรรม "วิถีไทย วิถีถิ่น กฐินปลอดเหล้า" เพื่อรณรงค์ให้งานประเพณีที่จะเกิดขึ้นต่อเนื่องหลังจากออกพรรษาเป็นงานประเพณีปลอดเหล้า สร้างความตระหนัก ให้ประชาชนมีความเข้าใจที่ถูกต้องว่าการดื่มสุราไม่ควรแฝงอยู่ในงานบุญที่เป็นประเพณีอันดีงามของพุทธศาสนิกชน ทั้งยังเป็นภัยต่อสุขภาพ ชีวิตและทรัพย์สิน พร้อมมอบเสื้อรณรงค์ "วิถีไทย วิถีถิ่น กฐินปลอดเหล้า" แด่นายกรัฐมนตรี ด้วย
ต่อจากนั้น นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารเข้าพบเพื่อประชาสัมพันธ์งานสัมมนาและแสดงนิทรรศการนานาชาติ "Digital Thailand Big Bang 2019" ในฐานะประเทศไทยจะเป็นเจ้าภาพจัดประชุมอาเซียน ภายใต้แนวคิด "ASEAN CONNECTIVITY" โดยนําเสนอ 3 กิจกรรมหลัก ได้แก่ 1) รูปแบบการใช้อากาศยานไร้คนขับ หรือ Drone 2) หุ่นยนต์ เพื่อนใหม่แห่งอนาคต และ 3) อุตสาหกรรมอีสปอร์ต เพื่อเป็นการเปิดโอกาสให้ประชาชนได้เข้าถึงประสบการณ์ด้านเทคโนโลยีดิจิทัล นําไปปรับใช้ได้อย่างเหมาะสมและมีประสิทธิภาพ พร้อมก้าวสู่ยุคดิจิทัลอย่างเต็มรูปแบบ
นายกรัฐมนตรีชื่นชมนิทรรศการและกิจกรรมต่างๆ พร้อมกล่าวให้ประชาชนร่วมมือร่วมใจกันอนุรักษ์ สืบสานวัฒนธรรม ประเพณีไทย พร้อมรณรงค์ ลด ละ เลิกสุราในเทศกาลต่างๆ เพื่อสุขภาพอนามัยที่ดี ปราศจากโรค และยังเป็นการช่วยลดการเกิดอุบัติเหตุด้วย นอกจากนี้ ยังเน้นถึงการนําเทคโนโลยีทั้งโดรน หุ่นยนต์หรือแม้นกระทั้ง AI ไปใช้เพื่อตอบโจทย์ต่อกลุ่มเป้าหมาย สู่การพัฒนาใช้ให้เกิดประโยชน์อย่างแท้จริง
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการคลายล็อกเฟส 6 มีการคลายล็อคอะไรบ้าง ??
วันพฤหัสบดีที่ 23 กรกฎาคม 2563
มาตรการคลายล็อกเฟส 6 มีการคลายล็อคอะไรบ้าง ??
มาตรการคลายล็อกเฟส 6 มีอะไรบ้าง ??
Q : มาตรการคลายล็อกเฟส 6 มีการคลายล็อคอะไรบ้าง ??
A : มีการอนุญาตให้ชาวต่างชาติ 4 กลุ่ม สามารถเดินทางเข้าประเทศไทยได้ ประกอบด้วย
1.อนุญาตต่างชาติที่มีการจัดการแสดงสินค้าในราชอาณาจักร โดยต้องเข้ามาในวันและเวลาที่กําหนด
2.อนุญาตต่างชาติถ่ายทําภาพยนตร์ โดยมีตารางกําหนดแผน วันและเวลา สามารถควบคุมได้
3.อนุญาตแรงงานต่างด้าว 3 สัญชาติที่จะเข้ามาเป็นแรงงาน ในภาคอุตสาหกรรมอาหาร และการก่อสร้าง
4.อนุญาตกลุ่มที่เข้ามารักษาพยาบาล เช่น เสริมความงาม และปรึกษาเรื่องการมีบุตร เป็นต้น
รัฐบาลไทย-ข่าวทำเนียบรัฐบาล-​ปลัดกระทรวงกลาโหม มอบโล่ประกาศเกียรติคุณ 5 ทศวรรษน้อมบูชาพระคุณครู "หอวังยังรักเธอ"
วันพุธที่ 24 มิถุนายน 2563
​ปลัดกระทรวงกลาโหม มอบโล่ประกาศเกียรติคุณ 5 ทศวรรษน้อมบูชาพระคุณครู "หอวังยังรักเธอ"
พลเรือเอก ณัฐ อินทรเจริญ ปลัดกระทรวงกลาโหม เป็นประธานในพิธีมอบโล่ประกาศเกียรติคุณ 5 ทศวรรษ
น้อมบูชาพระคุณครู "หอวังยังรักเธอ" ให้กับตัวแทนชมรมข้าราชการครูอาวุโส โรงเรียนหอวัง ณ ห้องพินิตประชานาถ ภายในศาลาว่าการกลาโหม
โดยเป็นการมอบโล่ประกาศเกียรติคุณให้คณะทํางาน จิตอาสาประกอบด้วย รุ่นพี่ รุ่นน้อง ศิษย์เก่าโรงเรียนหอวังที่ร่วมกันจัด “คอนเสิร์ต 5 ทศวรรษ น้อมบูชาพระคุณครู หอวังยังรักเธอ” ทั้งนี้ การจัดคอนเสิร์ตที่ผ่านมานํารายได้ส่วนหนึ่ง จัดนิทรรศการถาวรเชิดชูเกียรติ ผู้ที่ร่วมกันผลักดันให้โรงเรียนหอวัง ได้เปิดทําการและปลูกฝังความรู้คุณธรรมจริยธรรมแก่เยาวชนให้เป็นบุคลาการที่ทรงคุณค่า สร้างประโยชน์ให้แก่สังคมและประเทศชาติ
รัฐบาลไทย-ข่าวทำเนียบรัฐบาล-นายกรัฐมนตรีให้แนวทางผู้เกี่ยวข้องดำเนินการปฏิรูปตำรวจให้สอดคล้องต้องกันเพื่อให้การทำงานเป็นไปตามห้วงเวลาที่กำหนด
วันอังคารที่ 27 มิถุนายน 2560
นายกรัฐมนตรีให้แนวทางผู้เกี่ยวข้องดําเนินการปฏิรูปตํารวจให้สอดคล้องต้องกันเพื่อให้การทํางานเป็นไปตามห้วงเวลาที่กําหนด
โฆษกรัฐบาลระบุนายกรัฐมนตรีให้แนวทางผู้เกี่ยวข้องดําเนินการปฏิรูปตํารวจให้สอดคล้องต้องกันเพื่อให้การทํางานเป็นไปตามห้วงเวลาที่กําหนดและได้รับความเชื่อมั่นศรัทธาจากประชาชน
วันนี้ ( 27 มิ.ย. 60) เวลา 14.10 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีให้แนวทางแก่ผู้ที่เกี่ยวข้องในการที่จะดําเนินการปฏิรูปตํารวจว่า การดําเนินการดังกล่าวจะต้องมีคณะกรรมการทั้งในส่วนของรัฐบาลและของสํานักงานตํารวจแห่งชาติ ซึ่งสํานักงานตํารวจฯ มีคณะกรรมการที่แต่งตั้งอยู่แล้ว โดยคณะกรรมการที่จะมาดําเนินการในส่วนของรัฐบาลนั้น ขณะนี้อยู่ระหว่างพิจารณารายชื่อบุคคลที่เหมาะสม ซึ่งส่วนใหญ่เป็นผู้ที่มีส่วนได้ส่วนเสียและมีส่วนเกี่ยวข้องกับการปฏิบัติงานของเจ้าหน้าที่ตํารวจ ทั้งนี้ คณะกรรมการทั้ง 2 ส่วนดังกล่าวจะต้องมีแนวทางการทํางานที่มีความสอดคล้องต้องกัน ดังนี้ 1) ให้พิจารณาถึงเรื่องขององค์กร เช่น เรื่องของโครงสร้าง ระบบงาน ภารกิจ บทบาท และอํานาจหน้าที่ จะเป็นอย่างไร 2) กฎหมายและกระบวนการยุติธรรม เช่น กฎ ระเบียบ กติกา การป้องกันการทุจริต ระบบการสอบสวน จะมีแนวทางอย่างไร และ 3) บุคลากร เช่น การเลื่อนตําแหน่ง การแต่งตั้งโยกย้าย การเจริญเติบโตในสายอาชีพ สวัสดิการต่าง ๆ เป็นต้น
สําหรับการปฏิรูปตํารวจ คณะกรรมการทั้ง 2 คณะจะต้องดําเนินการให้แล้วเสร็จภายในระยะเวลา 1 ปี ตามที่รัฐธรรมนูญแห่งราชอาณาจักรไทย พ.ศ. 2560 ประกาศ ซึ่งขณะนี้เหลือเวลาประมาณ 9 เดือน นายกรัฐมนตรีจึงได้กําหนดตารางระยะเวลาดําเนินการเพื่อให้เป็นไปตามแผนและห้วงเวลาที่กําหนดไว้ ดังนี้ 1) จากนี้ไป 2 เดือนแรกให้รวบรวมปัญหาต่าง ๆ และศึกษาปัญหาที่เกิดขึ้นว่ามีความเกี่ยวข้องเชื่อมโยงไปยังปัญหาอื่น ๆ อีกหรือไม่ 2) ระยะเวลา 4 เดือนต่อไปจะเป็นการนําปัญหาที่ศึกษาเรียบร้อยแล้ว มากําหนดวิธีการปฏิบัติและแก้ไขกฎหมาย และในช่วง 3 เดือนสุดท้ายเป็นการสื่อสารทําความเข้าใจกับผู้ที่เกี่ยวข้องทุกฝ่าย ทั้งเจ้าหน้าที่สํานักงานตํารวจแห่งชาติ ประชาชนทั่วไป และผู้ที่มีส่วนเกี่ยวข้องมีส่วนได้ส่วนเสียทั้งหมด เพื่อให้ทุกฝ่ายได้รับรู้และเกิดความเข้าใจว่าการปฏิรูปดังกล่าวมีความเปลี่ยนแปลงและมีผลดี ตลอดจนสามารถแก้ไขข้อบกพร่องหรือปัญหาที่เกิดขึ้นในอดีตอย่างไร เพื่อให้สังคมเกิดการยอมรับอันจะนําไปสู่ความเชื่อมั่นและศรัทธาของประชาชนที่มีต่อการขับเคลื่อนกระบวนการทํางานของสํานักงานตํารวจแห่งชาติ
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รมต. นร, นายเทวัญ ฯ ลงพื้นที่จ.ปัตตานี พบปะพระสังฆาธิการ 3 จังหวัดชายแดนภาคใต้ และ 4 อำเภอจังหวัดสงขลา และให้กำลังใจประชาชนในพื้นที่
วันพฤหัสบดีที่ 7 พฤศจิกายน 2562
รมต. นร, นายเทวัญ ฯ ลงพื้นที่จ.ปัตตานี พบปะพระสังฆาธิการ 3 จังหวัดชายแดนภาคใต้ และ 4 อําเภอจังหวัดสงขลา และให้กําลังใจประชาชนในพื้นที่
รมต. นร, นายเทวัญ ฯ ลงพื้นที่จ.ปัตตานี พบปะพระสังฆาธิการ 3 จังหวัดชายแดนภาคใต้ และ 4 อําเภอจังหวัดสงขลา และให้กําลังใจประชาชนในพื้นที่
วันนี้ (7 พ.ย.62) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี และ นายณรงค์ ทรงอารมณ์ รองผู้อํานวยการรักษาราชการแทนผู้อํานวยการสํานักงานพระพุทธศาสนาแห่งชาติ ลงพื้นที่ จ.ปัตตานี เพื่อพบปะพระสังฆาธิการ 3 จังหวัดชายแดนภาคใต้ และ 4 อําเภอจังหวัดสงขลา และให้กําลังใจประชาชนในพื้นที่ พร้อมรับเรื่องการจัดตั้งศูนย์พัฒนาและส่งเสริมพระพุทธศาสนาจังหวัดชายแดนภาคใต้ เพื่อสร้างความเข้มแข็งแก่พระพุทธศาสนาในพื้นที่
ในช่วงบ่ายรัฐมนตรีประจําสํานักนายกรัฐมนตรี จะเดินทางไปสักการะเจ้าแม่ลิ้มกอเหนี่ยว ศาลเจ้าเล่งจูเกียง จากนั้น จะได้เดินทางไปยังวัดตานีนรสโมสร พระอารามหลวง จ.ปัตตานี เพื่อรับฟังปัญหาและแนวทางแก้ไขเพื่อให้เกิดความมั่นคงในจังหวัดชายแดนภาคใต้ จากพระสังฆาธิการระดับอําเภอ ระดับตําบล และพระเลขานุการ ผู้รับผิดชอบงานคณะสงฆ์ 3 จังหวัดชายแดนภาคใต้และ 4 อําเภอจังหวัดสงขลา
ทั้งนี้ คณะสงฆ์เสนอให้รัฐบาลจัดตั้งศูนย์พัฒนาและส่งเสริมพระพุทธศาสนาจังหวัดชายแดนภาคใต้ จดทะเบียนรูปแบบของสมาคม เพื่อสร้างความมั่นคงแก่พระพุทธศาสนาจังหวัดชายแดนภาคใต้ ประกอบด้วย คณะสงฆ์ ภาครัฐ ภาคเอกชน สถาบันการศึกษา และภาคประชาชน ร่วมเป็นกรรมการ มีหน้าที่ในการหนุนเสริมคณะสงฆ์ ในด้านการปกครอง การศาสนศึกษา การศึกษาสงเคราะห์การเผยแผ่ การสาธารณูปการ และการสาธาณสงเคราะห์ อย่างมีประสิทธิภาพ และสัมฤทธิ์ผลทั้งนี้ เพื่อสร้างความมั่นคงของพระพุทธศาสนาในพื้นที่ พร้อมกันนี้ จากเหตุรุนแรงคนร้ายยิง ชรบ.เสียชีวิต ผู้ร่วมเวที ขอให้ปรับมาตรการรักษาความปลอดภัยแก่ประชาชนให้มีประสิทธิภาพ และเร่งสร้างความสงบให้เกิดขึ้นในพื้นที่
รัฐมนตรีประจําสํานักนายกรัฐมนตรี กล่าวภายหลังรับฟัง ว่าจะรวบรวมข้อเสนอต่างๆจากพระภิกษุสงฆ์และประชาชนในพื้นที่ที่ได้สะท้อนความต้องการ นําเรียนนายกรัฐมนตรี และหารือกับหน่วยงานที่เกี่ยวข้องเพื่อดําเนินการและแก้ไขปัญหาได้อย่างตรงจุด โดยเฉพาะความปลอดภัย รวมถึงส่งเสริมการเรียนธรรมะของเยาวชนให้เพิ่มมากขึ้น การพัฒนาวัดให้เป็นสถานที่ท่องเที่ยว ทั้งนี้เพื่อพัฒนาพระพุทธศาสนาในพื้นที่จังหวัดชายแดนภาคใต้ให้มีความมั่งคง แข็งแกร่ง เป็นศูนย์รวมจิตของประชาชน และจะเป็นแรงขับเคลื่อนให้เกิดสันติสุขในพื้นที่
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานการประชุม “คณะกรรมการจัดระบบสถิติประเทศไทย 3 ด้าน”
วันอังคารที่ 21 กุมภาพันธ์ 2560
รมว.กระทรวงดิจิทัลฯ เป็นประธานการประชุม “คณะกรรมการจัดระบบสถิติประเทศไทย 3 ด้าน”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุม “คณะกรรมการจัดระบบสถิติประเทศไทย 3 ด้าน (ด้านเศรษฐกิจ ด้านสังคม และด้านทรัพยากรธรรมชาติและสิ่งแวดล้อม) ครั้งที่ 1 ประจําปี 2560” โดยสํานักงานสถิติแห่งชาติ หน่วยงานในสังกัดกระทรวงฯ จัดการประชุมดังกล่าวขึ้นเพื่อพิจารณาแนวทางการดําเนินงานตามแผนแม่บทระบบสถิติประเทศ ฉบับที่ 2 (พ.ศ.2559 - 2564) เพื่อให้ประเทศไทยมีข้อมูลสถิติที่มีคุณภาพมาตรฐานและทันต่อเหตุการณ์ ซึ่งเป็นส่วนสําคัญในการจัดทําระบบข้อมูลสารสนเทศเพื่อการบริหาร (MIS) รวมทั้งเป็นการสนับสนุนการดําเนินงานตามนโยบายประเทศไทย 4.0 ณ ห้องประชุม MDES ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ เมื่อวันที่ 20 กุมภาพันธ์ 2560
**********************
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดการแสดงคอนเสิร์ต MIN-ON GLOBAL MUSIC NETWORK in THAILAND
วันศุกร์ที่ 18 ตุลาคม 2562
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงคอนเสิร์ต MIN-ON GLOBAL MUSIC NETWORK in THAILAND
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงคอนเสิร์ต MIN-ON GLOBAL MUSIC NETWORK in THAILAND วาราขุ โซเด็น
วันที่ ๑๗ ตุลาคม ๒๕๖๒ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมาย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงคอนเสิร์ต “ MIN-ON GLOBAL MUSIC NETWORK in THAILAND วาราขุ โซเด็น” โดยมีนาย ชิโร ซะโดะชิมะ เอกอัครราชทูตญี่ปุ่นประจําประเทศไทย รศ.คุณหญิงวงจันทร์ พินัยนิติศาสตร์ อธิการบดีสถาบันดนตรีกัลยาณิวัฒนา ผู้บริหารกระทรวงวัฒนธรรม ผู้แทนสถานเอคอัครราชทูตและประชาชน เข้าร่วมชม ณ โรงละครแห่งชาติ กรุงเทพฯ ทั้งนี้ การแสดงคอนเสิร์ตฯ วารา ขุ โซเด็น เป็นการแสดงดนตรีแบบญี่ปุ่นดั้งเดิมที่บอกเล่าเรื่องราวความอุดมสมบูรณ์ของธรรมชาติและวัฒนธรรมการใช้ชีวิตของคนญี่ปุ่น จัดโดยกระทรวงวัฒนธรรมและสถานเอกอัครราชทูตญี่ปุ่นประจําประเทศไทย เพื่อเผยแพร่วัฒนธรรมของประเทศญี่ปุ่นและเพื่อเฉลิมฉลองปีแห่งการแลกเปลี่ยนวัฒนธรรมระหว่างสองประเทศ
รัฐบาลไทย-ข่าวทำเนียบรัฐบาล-พ.ร.บ.จริยธรรมเจ้าหน้าที่ของรัฐ
วันจันทร์ที่ 3 กันยายน 2561
พ.ร.บ.จริยธรรมเจ้าหน้าที่ของรัฐ
รัฐบาลเห็นชอบร่าง พ.ร.บ.จริยธรรมเจ้าหน้าที่ของรัฐ เพื่อกําหนดให้เจ้าหน้าที่ทุกคนมีมาตรฐานทางจริยธรรม 7 ประการ
เสาร์ที่ 1 ก.ย.61
พ.ร.บ.จริยธรรมเจ้าหน้าที่ของรัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.จริยธรรมเจ้าหน้าที่ของรัฐ เพื่อกําหนดให้เจ้าหน้าที่ทุกคนมีมาตรฐานทางจริยธรรม 7 ประการ คือ 1.ยึดมั่นในสถาบันชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข 2.ซื่อสัตย์สุจริต มีจิตสํานึกที่ดีและรับผิดชอบต่อหน้าที่ 3.ยืนหยัดในสิ่งที่ถูกต้องชอบธรรม 4.ยึดถือประโยชน์ส่วนรวมเป็นที่ตั้งและมีจิตสาธารณะ 5.มุ่งผลสัมฤทธิ์ของงาน 6.ไม่เลือกปฏิบัติ 7.ดํารงตนเป็นแบบอย่างที่ดีและรักษาภาพลักษณ์ของทางราชการ ทั้งนี้ เพื่อให้ประชาชนเกิดความเชื่อมั่นและไว้วางใจต่อการปฏิบัติงานของเจ้าหน้าที่ โดยรัฐบาลมุ่งหวังว่าการพัฒนาบุคลากรภาครัฐจะช่วยให้ประเทศชาติก้าวหน้าอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ราชทัณฑ์โอนเงินให้เรือนจำทั่วประเทศ เกือบ 200 ล้านบาท เพื่อซื้อเวชภัณฑ์ป้องกันภัยโควิด-19 และเพิ่มพื้นที่นอน ลดความแออัด [กระทรวงยุติธรรม]
วันพุธที่ 22 เมษายน 2563
ราชทัณฑ์โอนเงินให้เรือนจําทั่วประเทศ เกือบ 200 ล้านบาท เพื่อซื้อเวชภัณฑ์ป้องกันภัยโควิด-19 และเพิ่มพื้นที่นอน ลดความแออัด [กระทรวงยุติธรรม]
ราชทัณฑ์โอนเงินให้เรือนจําทั่วประเทศ เกือบ 200 ล้านบาท เพื่อซื้อเวชภัณฑ์ป้องกันภัยโควิด-19 และเพิ่มพื้นที่นอน ลดความแออัด
รัฐบาลไทย-ข่าวทำเนียบรัฐบาล-สถาบันฯสิ่งทอแจ้งเกิดดีไซเนอร์รุ่นใหม่ สร้างโอกาสตลาดแฟชั่นไทยในเอเซีย
วันอังคารที่ 23 สิงหาคม 2559
สถาบันฯสิ่งทอแจ้งเกิดดีไซเนอร์รุ่นใหม่ สร้างโอกาสตลาดแฟชั่นไทยในเอเซีย
“สถาบันสิ่งทอ” เฟ้นหาดีไซเนอร์หน้าใหม่ ผลิตสิ่งทอรักษ์โลกเชิงสร้างสรรค์ ในเวที Creative Textiles Award 2016 พร้อมปั้นนักออกแบบสู่เส้นทางผู้ประกอบการและเจ้าของแบรนด์ รองรับการเติบโตอุตสาหกรรมสิ่งทอแฟชั่นไทย ตั้งเป้าสร้างโอกาสและยอดขายในตลาดฮ่องกง
3 สิงหาคม 59 นางสาวนิสากร จึงเจริญธรรม รองปลัดกระทรวงอุตสาหกรรม เปิดเผยในงานตัดสินโครงการประกวดออกแบบผลิตภัณฑ์สิ่งทอเชิงสร้างสรรค์ครั้งที่ 3 Creative Textiles Award 2016 ว่า กิจกรรมดังกล่าวจัดขึ้นภายใต้โครงการเพิ่มประสิทธิภาพการใช้วัตถุดิบภาคการเกษตรด้วยการพัฒนาเส้นใยธรรมชาติสู่อุตสาหกรรมสิ่งทอ ประจําปี 2559 ตามยุทธศาสตร์ของกระทรวงอุตสาหกรรม ปี 2560-2564 เพื่อส่งเสริมพัฒนาสิ่งทอที่สอดคล้องกับศักยภาพพื้นฐานของประเทศด้วยเทคโนโลยีและนวัตกรรม โดยการประกวดครั้งนี้ ได้คัดเลือกจากผลงานที่เสนอเข้าประกวด 285 ผลงานจนเหลือ 5 ผลงานที่ตอบโจทย์โครงการฯ ภายใต้แนวคิด “New Sustainability New Attitude” เพราะ “คน” คือจุดเริ่มต้นของการเปลี่ยนแปลง โดยส่งเสริมนักออกแบบรุ่นใหม่ให้มีความคิดสร้างสรรค์ สามารถใช้แนวคิดและการเลือกใช้วัสดุที่เป็นมิตรต่อสิ่งแวดล้อม มาพัฒนาผลิตภัณฑ์ไปสู่การขายในตลาดได้จริง เตรียมพร้อมเข้าสู่อุตสาหกรรมแฟชั่นและอุตสาหกรรมต่อเนื่องแบบยั่งยืน นําไปสู่การรองรับการพัฒนาอุตสาหกรรม 4.0 ในอนาคต
“สําหรับหลักเกณฑ์นั้น ผู้ประกวดต้องเกิดแรงบันดาลใจ ในการนําผลิตภัณฑ์สิ่งทอมาประยุกต์ ผสมผสานกับแนวคิดที่มีความสร้างสรรค์ เพื่อสร้างคอลเลคชั่น ไม่ว่าจะเป็นการนําเอาวัตถุดิบทางธรรมชาติหรือวัสดุเหลือใช้มาเป็นองค์ประกอบในการออกแบบ พัฒนาเป็นสิ่งทอรักษ์โลก หรือ Eco Textiles ที่มีความเป็นไปได้ทางการตลาด ชิงเงินรางวัล 100,000 บาท พร้อมจัดหาช่องทางการตลาดสินค้าแฟชั่น ให้ผู้ชนะเลิศและผู้เข้ารอบอีก 4 ผลงานที่เหลือ สามารถนําสินค้าไปจัดแสดงและขายในฮ่องกง ซึ่งถือเป็นศูนย์กลางของตลาดแฟชั่นในเอเชีย โดยจัดแสดงในงาน Centre Stage งานแสดงสินค้าแฟชั่นที่รวบรวมนักออกแบบ เจ้าของแบรนด์รุ่นใหม่ และแบรนด์ชั้นนําต่าง ๆ มานําเสนอเพื่อเปิดตลาด ระหว่างวันที่ 7 – 10 กันยายน 2559 ณ Hong Kong Convention and Exhibition Centre ด้วยความร่วมมือกับองค์การสภาพัฒนาการค้าฮ่องกง (HKTDC) รวมทั้งคัดเลือกตัวแทนนักศึกษาไทยไปร่วมประกวดผลงานต่อในระดับสากลในงาน SDC International Design competition ณ มหานครเซี่ยงไฮ้ ประเทศจีน ปลายเดือนพฤศจิกายนนี้ และปิดท้ายด้วยการนําผลงานชนะเลิศเผยแพร่ในนิตยสาร L’OFFICIEL ถือเป็นการสร้างโอกาสที่หลากหลายให้กับนักออกแบบผู้เข้าร่วมโครงการตั้งแต่กระบวนการคิดผลิตภัณฑ์ (Start up) จนถึงกระบวนการขาย เพื่อผลักดันนักออกแบบรุ่นใหม่สู่การเป็นผู้ประกอบการและเจ้าของแบรนด์ (Young Design Entrepreneur) อย่างเต็มตัว” นางสาวนิสากร กล่าว
สําหรับการตัดสิน ผู้ชนะเลิศ Creative Textiles Award 2016 รอบ 5 ผลงานสุดท้าย โครงการฯ ได้ให้งบสนับสนุนการผลิตต้นแบบแก่ผู้เข้าประกวดรายละ 30,000 บาท ซึ่งต้องผลิตต้นแบบพร้อมองค์ประกอบที่เป็นคอลเลคชั่นและนําเสนอเป้าหมายของการตลาดให้ชัดเจน โดยมีหลักเกณฑ์การให้คะแนนคือ ความคิดสร้างสรรค์ด้านการออกแบบ การเลือกใช้วัสดุ เทคนิคสี การแปลงแนวคิดสู่การผลิตจริง ความเป็นไปได้ทางการตลาด ซึ่งรายชื่อผู้เข้ารอบ 5 ผลงาน ประกอบด้วย1.กฤษดา รัตนางกูร 2.วรากร เพ็ญศรีนุกูร 3.ศตพล แจ่มศรี 4.บุรฉัตร ตั้งจิตอารี และ5.พีรดนย์ ก้อนทอง
รัฐบาลไทย-ข่าวทำเนียบรัฐบาล-สถาปัตยกรรมการแก้ไขปัญหาความยากจน “ไทยนิยมยั่งยืน”
วันพฤหัสบดีที่ 19 เมษายน 2561
สถาปัตยกรรมการแก้ไขปัญหาความยากจน “ไทยนิยมยั่งยืน”
"ไทยนิยมยั่งยืน" เป็นสถาปัตยกรรมการแก้ไขปัญหาความยากจน
สถาปัตยกรรมการแก้ไขปัญหาความยากจน “ไทยนิยมยั่งยืน”
ต่อจากนี้ไป ขอเชิญรับฟังไทยคู่ฟ้า ครับ
"ไทยนิยมยั่งยืน" เป็นสถาปัตยกรรมการแก้ไขปัญหาความยากจนที่นายกรัฐมนตรีได้ประกาศไว้ ผ่านการทํางานของคณะกรรมการระดับชาติ จังหวัด อําเภอ ตําบล และมีทีมหมอแก้จนประชารัฐสุขใจ เข้าไปพบประชาชนแบบเคาะประตูบ้าน โดยหัวใจสําคัญของไทยนิยมยั่งยืน คือ การวิเคราะห์ปัญหาเจาะลึกลงไปถึงระดับครอบครัว โดยเจ้าหน้าที่จะเข้าไปตรวจสอบและพูดคุยกับประชาชนแบบตัวต่อตัว เพื่อเก็บรวบรวมข้อมูล เช่น ปัญหาเงินทุนน้อย ขาดทักษะการทํางาน ต้องเลี้ยงดูผู้สูงอายุ เส้นทางสัญจรยากลําบาก ขาดแคลนไฟฟ้า หรือประปา เป็นต้น จากนั้น รัฐบาลจะจัดทําแผนปฏิบัติการแก้จนให้เหมาะสมกับแต่ละบุคคล ครอบครัว และพื้นที่ เพื่อช่วยเหลือผู้ยากไร้ให้หลุดพ้นจากความยากจนได้อย่างตรงจุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี